C 198/60
EL
Επίσημη Εφημερίδα της Ευρωπαϊκής Ένωσης
16.5.2022
Στοιχεία σχετικά με τη διαδικασία ενώπιον του EUIPO Επίδικο σήμα: Διεθνής καταχώριση με ισχύ στην Ευρωπαϊκή Ένωση του λεκτικού σήματος GENERAL PIPE CLEANERS — Υπ’ αριθ.
1 577 530 αίτηση καταχωρίσεως Προσβαλλόμενη απόφαση: Απόφαση του πέμπτου τμήματος προσφυγών του EUIPO της 11ης Ιανουαρίου 2022 στην υπόθεση R 1452/2021-5 Αιτήματα Η προσφεύγουσα ζητεί από το Γενικό Δικαστήριο: — να δεχθεί την προσφυγή· — να ακυρώσει την προσβαλλόμενη απόφαση του πέμπτου τμήματος προσφυγών του EUIPO στο μέτρο που απέρριψε την ενώπιόν του προσφυγή της προσφεύγουσας και δεν προέβη σε μερική ακύρωση της αποφάσεως του EUIPO περί απορρίψεως της υπ’ αριθ.
1 577 530 αιτήσεως για την επέκταση στην Ευρωπαϊκή Ένωση της προστασίας της διεθνούς καταχωρίσεως του σήματος GENERAL PIPE CLEANERS για τα επίμαχα προϊόντα των κλάσεων 7 και 9.
Προβαλλόμενοι λόγοι — Παράβαση του άρθρου 7, παράγραφος 1, στοιχείο γ', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου· — Παράβαση του άρθρου 7, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
Προσφυγή της 21ης Μαρτίου 2022 — Volkswagen κατά EUIPO — XTG (XTG) (Υπόθεση T-153/22) (2022/C 198/86) Γλώσσα του δικογράφου της προσφυγής: η αγγλική Διάδικοι Προσφεύγουσα: Volkswagen AG (Wolfsburg, Γερμανία) (εκπρόσωποι: S. Machei και G. Orsoni, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: XTG S.A. (Wrocław, Πολωνία) Στοιχεία σχετικά με τη διαδικασία ενώπιον του EUIPO Αιτούσα: Η αντίδικος ενώπιον του τμήματος προσφυγών Επίδικο σήμα: Εικονιστικό σήμα της Ευρωπαϊκής Ένωσης XTG — Υπ’ αριθ.
18 120 223 αίτηση καταχωρίσεως Διαδικασία ενώπιον του EUIPO: Διαδικασία ανακοπής Προσβαλλόμενη απόφαση: Απόφαση του πέμπτου τμήματος προσφυγών του EUIPO της 20ής Δεκεμβρίου 2021 στην υπόθεση R 1387/2021-5 Αιτήματα Η προσφεύγουσα ζητεί από το Γενικό Δικαστήριο: — να ακυρώσει την προσβαλλόμενη απόφαση· — να καταδικάσει το EUIPO και, ενδεχομένως, την παρεμβαίνουσα στα δικαστικά έξοδα της παρούσας διαδικασίας.
Προβαλλόμενος λόγος — Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.